Blaze7451/Wiki-th-20250601 huggingface dataset:
ซอรัน เตเกลติยา

ซอรัน เตเกลติยา (Zoran Tegeltija / Зоран Тегелтија) เป็นประธานสภารัฐมนตรีคนที่ 10 ของบอสเนียและเฮอร์เซโกวีนา ได้รับเลือกจากการลงคะแนนในรัฐสภาของประเทศบอสเนียและเฮอร์เซโกวีนา 28 เสียงจากทั้งหมด 40 เสียงในรัฐสภา ส่งผลให้เตเกลติยาเป็นประธานสภารัฐมนตรีคนใหม่ของประเทศแทนเดนิส ซวิซดิช ซึ่งดำรงตำแหน่งประธานรัฐสภาแห่งบอสเนียและเฮอร์เซโกวีนาแทน 

**อ้างอิง**
หมวดหมู่:นายกรัฐมนตรีบอสเนียและเฮอร์เซโกวีนา
หมวดหมู่:นักการเมืองบอสเนียและเฮอร์เซโกวีนา
เดนิส ซวิซดิช

เดนิส ซวิซดิช (Denis Zvizdić / Денис Звиздић) เป็นนักการเมืองชาวบอสเนียที่มีชื่อเสียง  เป็นอดีตประธานสภารัฐมนตรีของประเทศบอสเนียและเฮอร์เซโกวีนา อดีตนายกรัฐมนตรี รัฐซาราเยโว และ ประธานรัฐสภาคนปัจจุบันของประเทศบอสเนียและเฮอร์เซโกวีนา 
ในฐานะประธานสภารัฐมนตรีแห่งประเทศบอสเนียและเฮอร์เซโกวีนา เขาได้รับการโหวดจากรัฐสภาทั้งหมด 40 เสียง เลือกเขา 28 เสียง ในระหว่างการดำรงตำแหน่งเขาพัฒนาศักยภาพเศรษฐกิจของบอสเนียและเฮอร์เซโกวีนา และให้สัญญากับสหภาพยุโรปที่จะผลักดันประเทศเข้าสู่การเป็นสมาชิกสหภาพยุโรป ซวิซดิชได้รับการเสนอชื่อให้เป็นประธานรัฐสภาเมื่อวันที่ 6 สิงหาคม ค.ศ. 2019 ตามรัฐธรรมนูญของบอสเนียและเฮอร์เซโกวีนา ผู้นำรัฐบาลจะดำรงตำแหน่งผู้นำนิติบัญญัติพร้อมกันไม่ได้ ในช่วงวิกฤตการณ์ดังกล่าว ส่งผลให้คณะประธานาธิบดีที่มีเฌลย์กอ ก็อมชิช, มิโลรัด โดดิก และ เชฟิก จาเฟโรวิช จัดประชุมฉุกเฉินและเสนอชื่อซอรัน เตเกลติยา เป็นประธานสภารัฐมนตรีแห่งบอสเนียและเฮอร์เซโกวีนาคนใหม่ ให้รัฐสภาโหวดยอมรับ ในวันที่ 5 ธันวาคม ค.ศ. 2019 ซึ่งทำให้ซอรัน เตเกลติยา เป็นนายกรัฐมนตรีคนต่อไปของประเทศบอสเนียและเฮอร์เซโกวีนา
ตั้งแต่ ค.ศ. 1991 เดนิส ซวิซดิช เป็นสมาชิกและรองประธานพรรคกิจประชาธิปไตยแห่งบอสเนียและเฮอร์เซโกวีนา หรือพรรคกิจประชาธิปไตยแห่งบอสเนียและเฮอร์เซโกวีนา จนกระทั่งลาออกเมื่อ ค.ศ. 2021
หมวดหมู่:นักการเมืองชาวบอสเนีย
บ็อบ รอสส์

รอเบิร์ท นอร์แมน รอสส์ (Robert Norman Ross; 29 ตุลาคม 1942 – 4 กรกฎาคม 1995) หรือรู้จักกันในนาม บ็อบ รอสส์ (Bob Ross) เป็นจิตรกร, ผู้สอนศิลปะ และผู้ดำเนินรายการโทรทัศน์ชาวอเมริกัน บ็อบเป็นผู้สร้างสรรค์และผู้ดำเนินรายการโทรทัศน์ เดอะ จอย ออฟ เพนทิง (The Joy of Painting) ที่ฉายทางช่องพีบีเอส เมื่อปี 1983 - 1994 ในสหรัฐอเมริกา, แคนาดา, ลาตินอเมริกา และยุโรป รอสส์ได้เปลี่ยนผ่านจากการเป็นบุคคลที่มีชื่อเสียงบนโทรทัศน์ในช่วงยุค 80s - 90s มาเป็นอินเตอร์เน็ตเซเลบริตี้ ในยุคศตวรรษที่ 21 ด้วยความสามารถและความใจดี นุ่มนวลของเขา ทำให้เขามี ผู้ติดตามมากมายทั้งทางยูทิวบ์ และทวิตช์ แม้เขาจะเสียชีวิตไปแล้วก็ตาม

**อ้างอิง**
หมวดหมู่:จิตรกรชาวอเมริกัน
หมวดหมู่:อินเทอร์เน็ตมีม
บางกอก อินเตอร์เนชันแนล มอเตอร์โชว์

บางกอก อินเตอร์เนชันแนล มอเตอร์โชว์ (Bangkok International Motor Show : BIMS) คือ นิทรรศการจัดแสดงยานยนต์ (Motor Show) ที่จัดปีละครั้ง ในช่วงปลายเดือนมีนาคมถึงต้นเดือนเมษายน ณ อาคารชาเลนเจอร์ และอาคารฟอรัม ศูนย์แสดงสินค้าและการประชุม อิมแพ็ค เมืองทองธานี โดยเป็นมอเตอร์โชว์แรกในประเทศไทย จัดขึ้นครั้งแรกเมื่อวันที่ 2 ถึง 6 เมษายน 2522 ที่สวนลุมพินี  
บางกอก อินเตอร์เนชันแนล มอเตอร์โชว์ จัดโดยบริษัท กรังด์ปรีซ์ อินเตอร์เนชั่นแนล จำกัด (มหาชน) มีผู้สนับสนุนหลัก อาทิ ราชยานยนต์สมาคมแห่งประเทศไทยในพระบรมราชูปถัมภ์ กระทรวงอุตสาหกรรม กระทรวงการท่องเที่ยวและกีฬา การท่องเที่ยวแห่งประเทศไทย เป็นต้น

**ลำดับงาน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2021-04-23 
หมวดหมู่:เหตุการณ์ประจำปีในประเทศไทย
หมวดหมู่:เศรษฐกิจของประเทศไทย
กีฬาอีสปอร์ตในซีเกมส์ 2019

กีฬาอีสปอร์ตในซีเกมส์ 2019 จัดขึ้นที่ Filoil Flying V Centre ในซันฮวน เมโทรมะนิลา ประเทศฟิลิปปินส์ ตั้งแต่วันที่ 5 ถึง 10 ธันวาคม พ.ศ. 2562 เป็นครั้งแรกที่การแข่งขันกีฬาอีสปอร์ตจะมีการมอบเหรียญรางวัลในการแข่งขันกีฬาที่รับรองโดยคณะกรรมการโอลิมปิกสากล หลังจากที่จัดมาแล้วในลักษณะกีฬาสาธิตในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย
มีเกมที่แข่งขันหกเกม โดยเกมทั้งหมดได้รับการรับรองจากสหพันธ์กีฬาอีสปอร์ตเอเชีย

**สรุปเหรียญรางวัล**

**พีซี**

**คอนโซล**

**มือถือ**

**อ้างอิง**
หมวดหมู่:อีสปอร์ต
หมวดหมู่:ซีเกมส์ 2019
มหาวิทยาลัยเซอร์รีย์

สภาพแวดล้อมในมหาวิทยาลัยเซอร์รีย์
รูปปั้นในมหาวิทยาลัย
มหาวิทยาลัยเซอร์รีย์	  (อังกฤษ: University of Surrey) เป็นมหาวิทยาลัยรัฐในเมืองกิลด์ฟอร์ด เทศมณฑลเซอร์รีย์ ในอังกฤษ
มหาวิทยาลัยได้รับพระบรมราชานุญาตจากราชวงศ์และก่อตั้งขึ้นเมื่อ 9 กันยายน ปีค.ศ. 1966 โดยตั้งอยู่ ณ เมืองกิลฟอร์ดทางตะวันออกเฉียงใต้ของประเทศอังกฤษ มีด้วยกันสองวิทยาเขตคือ วิทยาเขต Stag Hill และวิทยาเขต Minor Park ที่สำคัญคือมหาวิทยาลัยเซอร์รีย์	 เป็น 1 ใน 24 ของมหาวิทยาลัยในกลุ่มรัสเซลหรือรัสเซลกรุ๊ป (อังกฤษ: Russell Group) ซึ่งคือกลุ่มมหาวิทยาลัยชั้นนำของโลกที่มุ่งเน้นอย่างมากไปทางการทำงานวิจัยที่ถือได้ว่าเป็นงานวิจัยระดับท็อปของประเทศอังกฤษ อีกทั้งยังเป็นสมาชิกของ University_Global_Partnership_Network (University Global Partnership Network) ซึ่งเป็นองค์กรที่รวมตัวมหาวิทยาลัยชั้นนำจากหลากหลายประเทศทั่วโลกมาทำงานร่วมกัน และมีสถาบัน Surrey International Institute-DUFE (SII-DUFF) ที่รวมตัวกับมหาวิทยาลัยมหาวิทยาลัยเศรษฐศาสตร์และการเงินตงเป่ย (อังกฤษ: Dongbei University of Finance and Economics) (จีน: 东北财经大学) เมืองต้าเหลียนของประเทศจีน ปัจจุบันมีนักเรียนที่ลงทะเบียนกว่า 120 ประเทศ ประมาณ 16,000 คน (ปีการศึกษา 2561-2562) และศิษย์เก่าอีก 95,000 คน

**คณะและสาขาที่เปิดสอนระดับปริญญาตรี**

**การจัดอันดับมหาวิทยาลัย**

**อ้างอิง**
# University of Surrey. (2562). Our History. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562).
# University of Surrey. (2562). Academic Departments at the University of Surrey. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562).
# University of Surrey. (2562). Student Numbers. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562).
# University of Surrey. (2562). Rankings and League Tables. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562). 
# Russell Group. (2562). Our Universities. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562).
# NC State University. (2562). 2019 University Global Partnership Network Conference. ออนไลน์.  เข้าถึงได้จาก date=2019-12-08 . (เข้าถึงเมื่อ: 30 พฤศจิกายน 2562).
# SI-UK. (2562). University of Surrey. ออนไลน์.  เข้าถึงได้จาก. (เข้าถึงเมื่อ: 30 พฤศจิกายน 2562).

**แหล่งข้อมูลอื่น**
เว็บไซต์มหาวิทยาลัยเซอร์รีย์
ซ
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดศรีสะเกษ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**เทียบคะแนนกับการเลือกตั้งครั้งก่อนหน้า**
เปรียบเทียบคะแนนกับผลการเลือกตั้งเมื่อ พ.ศ. 2554

**เทียบคะแนนจากการเลือกตั้งแบบบัญชีรายชื่อ พ.ศ. 2554**

**เทียบคะแนนจากการเลือกตั้งแบบแบ่งเขต พ.ศ. 2554**

**แบ่งตามเขต**

**เขตเลือกตั้ง**

**เขต 1**
เขตเลือกตั้งที่ 1 ประกอบด้วยอำเภอเมืองศรีสะเกษและอำเภอวังหิน

**เขต 2**
ประกอบด้วยอำเภอกันทรารมย์ อำเภอโนนคูณและอำเภอน้ำเกลี้ยง

**เขต 3**
เขตเลือกตั้งที่ 3 ประกอบด้วยอำเภอพยุห์ อำเภอไพรบึง อำเภอศรีรัตนะ อำเภอเบญจลักษ์และอำเภอกันทรลักษ์ (เฉพาะตำบลภูเงิน)

**เขต 4**
เขตเลือกตั้งที่ 4 ประกอบด้วยอำเภอกันทรลักษ์ (ยกเว้นตำบลภูเงิน)

**เขต 5**
เขตเลือกตั้งที่ 5 ประกอบด้วยอำเภอขุนหาญ อำเภอภูสิงห์และอำเภอขุขันธ์ (เฉพาะตำบลปรือใหญ่ ตำบลนิคมพัฒนา ตำบลศรีตระกูล และตำบลตาอุด)

**เขต 6**
เขตเลือกตั้งที่ 6 ประกอบด้วยอำเภอขุขันธ์ (ยกเว้นตำบลปรือใหญ่ ตำบลนิคมพัฒนา ตำบลศรีตระกูลและตำบลตาอุด) และอำเภอปรางค์กู่ (ยกเว้นตำบลตูมและตำบลสำโรงปราสาท)

**เขต 7**
เขตเลือกตั้งที่ 7 ประกอบด้วยอำเภอเมืองจันทร์ อำเภออุทุมพรพิสัย อำเภอห้วยทับทันและอำเภอปรางค์กู่ (เฉพาะตำบลตูมและตำบลสำโรงปราสาท)

**เขต 8**
เขตเลือกตั้งที่ 8 ประกอบด้วยอำเภอโพธิ์ศรีสุวรรณ อำเภอบึงบูรพ์ อำเภอราษีไศล อำเภอยางชุมน้อยและอำเภอศิลาลาด

**ดูเพิ่ม**
 จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554- จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
ศรีสะเกษ
หมวดหมู่:การเลือกตั้งในจังหวัดศรีสะเกษ
ละครโทรทัศน์จีน

ละครโทรทัศน์จีน ( จีน ตัวย่อ : 中国电视连续剧) หรือ ละครโทรทัศน์จีนแผ่นดินใหญ่ ( จีน ตัวย่อ : 中国大陆电视剧) มีความคล้ายคลึงกับ ละครโทรทัศน์ ใน อเมริกาเหนือ แต่มักจะนานกว่า   จีนผลิตละครโทรทัศน์มากกว่าประเทศอื่น ๆ ซึ่งมีจำนวนมากกว่า 15,000 ตอนในปี 2014  ประเภทของละครที่ได้รับความนิยมมากที่สุดในประเทศจีนคือ โรแมนติก - แฟนตาซี  โดยมี 47 จาก 50 เรื่องที่มีคนดูมากที่สุดในประเทศในปี 2016 อยู่ในประเภทนี้  ละครโทรทัศน์ของจีนเป็นที่นิยมและออกอากาศทางทีวีทั่วเอเชีย โดยเฉพาะใน เวียดนาม มาเลเซีย สิงคโปร์ ไทย อินโดนีเซีย ฟิลิปปินส์ ศรีลังกา และ กัมพูชา      
นับตั้งแต่ทศวรรษ 1990 เป็นต้นมา ซีรีส์อิงประวัติศาสตร์เป็นประเภทที่โดดเด่นทางโทรทัศน์ในช่วงไพรม์ไทม์ ละครที่เกี่ยวกับวังหลวง (โดยเฉพาะยุค "ราชวงศ์ชิง") ที่ฉายทางโทรทัศน์ มีความนิยมสูงสุดในช่วงปลายยุค 90 และต้นยุค 2000  
ละครโทรทัศน์ยอดนิยมของจีน ได้แก่ มหาบุรุษพลิกแผ่นดิน, ฮวาเชียนกู่ ตำนานรักเหนือภพ, สามชาติสามภพ ป่าท้อสิบหลี่, เว่ยยาง วีรสตรียอดนักสู้, เวยเวย ยิ้มนี้โลกละลาย, เจินหวน จอมนางคู่แผ่นดิน, เจาะมิติพิชิตบัลลังก์, The Mystic Nine  และซีรีส์จีนทางเว็บพันล้านวิวอีกหลายเรื่องที่ได้รับความนิยมทั้งจากเว็บ iQiyi (อ้ายฉียี่ - 爱奇艺), Youku (โยวคู่ - ) และ Tencent Video (เทนเซนต์วิดีโอ - 腾讯视频) ละครบางเรื่องได้รับความนิยมและได้รับการยอมรับอย่างกว้างขวางซึ่งมีการแปลในภาษาอื่นหรือถูกแยกออกเป็นภาคต่อ 
ฉากจบในแต่ละตอนของซีรีส์เป็นจำนวนมากมีความน่าตื่นเต้น  ช่องCCTV-8 เป็นช่องที่ออกอากาศซีรีส์ทีวีตลอดเวลา ซีรีส์แบ่งออกเป็นหลายประเภท ได้แก่ ซีรีส์อิงประวัติศาสตร์ (แบ่งเป็น นิยายอิงประวัติศาสตร์  แนวรักชาติ - ปฏิวัติ  ประวัติศาสตร์ยุคใกล้ และ แนวกำลังภายใน ) แนวตำรวจ   แนวการเมือง  แนวคอมเมดี้  และแนวครอบครัวสมัยใหม่ ทุกตอนมักจะเริ่มต้นด้วยการนำเสนอเพลงไตเติ้ลซึ่งให้เครดิตนักแสดงและทีมงาน และจบด้วยเพลงไตเติ้ลอีกเพลงและมีเครดิตเพิ่มเติม 
ซีรีส์ของตอนที่ทำงานร่วมกันเพื่อแสดงให้เห็นชุดของเหตุการณ์ที่เกิดขึ้นหนึ่งหลังจากที่อื่นที่เกี่ยวข้องกับพล็อตหลักของละคร ละครประกอบด้วยตัวละครความขัดแย้งพล็อต จุดสุดยอด และความละเอียดที่ ดึงดูด ความสนใจของ ผู้ชม ตอนจำนวนมากอนุญาตให้พล็อตต้องดำเนินการในรายละเอียดมากกว่าในหนังสั้น ลักษณะเฉพาะของชีวิตเช่น โรงเรียนมัธยม วิทยาลัย หรือชีวิตการทำงานของบุคคลหรืองานที่เฉพาะเจาะจงจะแสดงด้วยรายละเอียดที่มากขึ้นที่ช่วยให้ผู้ชมรับทราบรายละเอียดในพื้นที่นั้น ๆ สิ่งนี้ทำให้ผู้ชมเข้าใจถึงตัวละครและมุมมองของพวกเขาได้ดีขึ้นรวมถึงเรื่องราวทั้งหมด 
ในช่วงไม่กี่ปีที่ผ่านมา ซีรีส์โทรทัศน์จีนเรื่องยาวจะมีคุณภาพแตกต่างกันไป ผู้สังเกตการณ์ได้บันทึกว่าซีรีส์บางเรื่องมีคุณภาพการผลิตและจำนวนสคริปต์เพิ่มขึ้นอย่างมาก นอกจากนี้ละครโทรทัศน์จีนจำนวนหนึ่งยังใช้ดนตรีจากภาพยนตร์ฮอลลีวูดเป็นเพลงประกอบ 
ละครถูกสร้างขึ้นหลากหลายประเภท เช่น โรแมนติก, คอมเมดี้, สยองขวัญ, ครอบครัว, กีฬา หรือการผสมผสานใยแนวโบราณ, อิงประวัติศาสตร์, ยุคสาธารณรัฐ หรือ สมัยใหม่เพื่อเน้นย้ำหัวข้อให้เหมาะสมกับความสนใจของฐานผู้ชม ละครภาษาจีนมักจำแนกตามสถานที่ที่ผลิต เช่น ละครแผ่นดินใหญ่  ละครไต้หวัน ละครฮ่องกง และละครสิงคโปร์ แต่ละประเภทมีความแตกต่างกันไปตามรูปแบบการถ่ายทำและการแก้ไข ส่วนใหญ่ประกอบด้วยเรื่องความรัก, ครอบครัวและเพื่อน ที่มีการผสมผสานในรูปแบบของวัฒนธรรมป๊อป 
หมวดหมู่:ละครโทรทัศน์
ประเสริฐ บุญสม

ประเสริฐ บุญสม (25 พฤษภาคม พ.ศ. 2458 – 21 พฤษภาคม พ.ศ. 2535) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดพระนครศรีอยุธยา 5 สมัย

**ประวัติ**
ประเสริฐ บุญสม เกิดเมื่อวันที่ 25 พฤษภาคม พ.ศ. 2458 ที่ตำบลประตูจีน อำเภอกรุงเก่า จังหวัดพระนครศรีอยุธยา เป็นบุตรของ จ.ส.ต.หมื่นสินศักดิ์สงวน (สิน บุญสม) กับ นางสาย บุญสม มีพี่น้องร่วมบิดาเดียวกันคือ นางศิริ วิไลจิตต์

**การทำงาน**
ประเสริฐ บุญสม เป็นข้าราชการครู สังกัดโรงเรียนจอมสุรางค์อุปถัมภ์ ก่อนจะเข้าสู่งานการเมือง ในตำแหน่งผู้ช่วยเลขานุการรัฐมนตรีว่าการกระทรวงศึกษาธิการ

**งานการเมือง**
ประเสริฐ บุญสม เป็นนักการเมืองชาวไทย ด้วยบุคลิกความเป็นคนชอบช่วยเหลือผู้คน จึงได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งอีกครั้งในการเลือกตั้งในเดือนธันวาคมของปีเดียวกัน
ต่อมาในปี พ.ศ. 2512 แม้ว่าจะห่างจากการเลือกตั้งไปนานกว่าสิบปี เขาก็ยังคงลงสมัครรับเลือกตั้ง โดยได้ย้ายไปสังกัดพรรคสหประชาไทย ของจอมพลถนอม กิตติขจร และได้รับเลือกตั้งเป็นสมัยที่ 3 จากนั้นได้รับเลือกตั้งอีกครั้งในนามพรรคสังคมชาตินิยม ซึ่งเขาเป็นกรรมการอำนวยการพรรคด้วย ในปี พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของหม่อมราชวงศ์คึกฤทธิ์ ปราโมช และพ้นจากตำแหน่งในการปรับคณะรัฐมนตรี ในเดือนมกราคม พ.ศ. 2519 ซึ่งมีการชักชวนพรรคเกษตรสังคม เข้ามาร่วมรัฐบาล ส่งผลให้เกิดความไม่พอใจในพรรคร่วมรัฐบาล จนนำไปสู่การยุบสภาผู้แทนราษฎร ในอีก 3 วันต่อมา
เขาว่างเว้นจากการเป็น ส.ส. ในการเลือกตั้ง พ.ศ. 2519 เนื่องจากเขาลาออกจากพรรคสังคมชาตินิยมซึ่งให้เหตุผลว่าอุดมการณ์ไม่ตรงกัน โดยแพ้ให้กับผู้สมัครหน้าใหม่จากพรรคเกษตรสังคม คือ สมพงษ์ ตรีสุขี และบุญพันธ์ แขวัฒนะ และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคชาติไทย
ผลงานที่โดดเด่นคือ การผลักดันให้มีการสร้างโรงเรียนมัธยมประจำอำเภอในจังหวัดพระนครศรีอยุธยา และการพิจารณาร่างพระราชบัญญัติครู
นอกจากการเป็น ส.ส.แล้ว นายประเสริฐ ยังเป็นผู้สนับสนุน ผลักดันนักการเมืองหน้าใหม่หลายคน เช่น เผอิญ ศรีภูธร วิเชียร กลิ่นสุคนธ์ อนันต์ บูรณวณิช และอุทัย ชุณหะจันทน

**ถึงแก่อนิจกรรม**
ประเสริฐ บุญสม ถึงแก่อนิจกรรมเมื่อวันที่ 21 พฤษภาคม พ.ศ. 2535

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพระนครศรีอยุธยา
หมวดหมู่:ครูชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:พรรคเสรีมนังคศิลา
หมวดหมู่:พรรคสหประชาไทย
หมวดหมู่:พรรคสังคมชาตินิยม
หมวดหมู่:พรรคชาติไทย
หมวดหมู่:พรรคราษฎร (พ.ศ. 2529)
หมวดหมู่:พรรคพลังใหม่
หมวดหมู่:บุคคลจากโรงเรียนอยุธยาวิทยาลัย
หมวดหมู่:บุคคลจากโรงเรียนจอมสุรางค์อุปถัมภ์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
กีฬามวยสากลในซีเกมส์ 2019

การแข่งขัน มวยสากล ที่ ซีเกมส์ 2019 ใน ประเทศฟิลิปปินส์ จะจัดขึ้นที่ ศูนย์ประชุมและแสดงสินค้านานาชาติฟิลิปปินส์ ฟอรัมใน ปาไซ, เมโทรมะนิลา ตั้งแต่วันที่ 4 ถึง 9 ธันวาคม พ.ศ. 2562.

**ประเทศที่มีส่วนร่วม**
 8- 9- 6- 5- 6- 13- 4- 10- 4- 10

**ผู้ได้รับเหรียญรางวัล**

**ชาย**

**หญิง**

**สรุปเหรียญรางวัล**

**ตารางเหรียญ**

**อ้างอิง**

**แหล่งข้อมูลอื่น**
 name=SEAGames PH 2019 
หมวดหมู่:ซีเกมส์ 2019
2019
กีฬายิมนาสติกในซีเกมส์ 2019

การแข่งขัน ยิมนาสติก ในมหกรรมกีฬา ซีเกมส์ 2019 ในประเทศ ฟิลิปปินส์ จะจัดขึ้นที่ รีซาล เมโมเรียล โคลีเซียม ตั้งแต่วันที่ 1 ถึง 9 ธันวาคม พ.ศ. 2562.

**ตารางการแข่งขัน**
ด้านล่างนี้เป็นตารางการแข่งขันสำหรับการแข่งขันยิมนาสติก. เวลาทั้งหมดคือเวลามาตรฐานฟิลิปปินส์ (UTC+8).
สากล
 ลีลา
 แอโรบิก

**สรุปเหรียญรางวัล**

**ผู้ได้รับเหรียญรางวัล**

**แอโรบิก**

**สากล**

**ชาย**

**หญิง**

**ลีลา**

**อ้างอิง**

**แหล่งข้อมูลอื่น**
 name=SEAGames PH 2019 
2019
หมวดหมู่:ซีเกมส์ 2019
เจดีย์ญี่ปุ่น

เจดีย์หลายชั้นสร้างด้วยไม้, หิน และเจดีย์แบบโกะรินโต (gorintō)
เจดีย์ในญี่ปุ่น หรือ โต (เจดีย์) หรือ บุตโต (เจดีย์พุทธ) หรือ โทบะ (เจดีย์) มีวิวัฒนาการมาจากเจดีย์จีน ซึ่งพัฒนามาจากสถูปของอินเดีย  เช่นเดียวกันกับสถูป เจดีย์ญี่ปุ่นนั้นเดิมทีสร้างขึ้นเพื่อเป็นที่เก็บพระธาตุ แต่ท้ายที่สุดส่วนใหญ่ก็ไม่ได้ใช้งานแบบนั้น เจดีย์เป็นโครงสร้างสำคัญของวัดพุทธในญี่ปุ่น เช่นเดียวกันกับตามศาลเจ้าชินโต ซึ่งเป็นวัดพุทธไปด้วยกัน จนกระทั่งมี Kami and Buddhas Separation Act เมื่อ 1868 ที่กำหนดให้แยกวัดพุทธและศาลเจ้าชินโตออกจากกัน จึงยังพอพบเจดีย์ในศาลเจ้าชินโตบ้าง เช่นที่ศาลเจ้าอิตสึกุชิมะ ก็พบเจดีย์อยู่หนึ่งหลัง
ภายหลังการปฏิวัติเมจิ คำว่า “โต“ (tō) ซึ่งแปลว่าเจดีย์ ได้เปลี่ยนมาครอบคลุมความหมายของคำว่าหอคอยแบบตะวันตก เช่นคำว่าหอไอเฟล ก็เรียกว่า nihongo|Eiffel tower|エッフェル塔|Efferu-tō
รูปแบบของเจดีย์นั้นมีหลากหลาย บ้างสร้างด้วยไม้ เรียกรวม ๆ ว่า โมกูโต (เจดีย์ไม้) บ้างแกะสลักจากหินเรียกว่า เซกิโต (เจดีย์หิน)

**ดูเพิ่ม**
Shinbashira โครงสร้างเสาไม้ภายใน

**อ้างอิง**

**บรรณานุกรม**
 Iwanami Kōjien 広辞苑 Japanese dictionary, 6th Edition (2008), DVD version
*cite web|title=JAANUS|url=http://www.aisf.or.jp/~jaanus/|publisher=Japanese Architecture and Art Net Users System|accessdate=19 August 2010
*ref=CITEREFFujitaKoga2008
*language=de-  Shinkō no Katachi - Hōkyōintō date=2021-04-16 , Yatsushiro Municipal Museum, accessed on September 18, 2008 (in Japanese)
หมวดหมู่:ศาลเจ้าชินโต
หมวดหมู่:สถาปัตยกรรมญี่ปุ่น
อุทัย ชุณหะจันทน

อุทัย ชุณหะจันทน อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพระนครศรีอยุธยา 1 สมัย

**ประวัติ**
อุทัย ชุณหะจันทน เป็นชาวอำเภอบางบาล จังหวัดพระนครศรีอยุธยา เกิดในตระกูลดั้งเดิมมีฐานะทางเศรษฐกิจมั่นคง มีที่นาให้เช่าเป็นจำนวนมาก ต่อมาเขาได้ประกอบธุรกิจร้านอาหารศรแดง ย่านอนุสาวรีย์ประชาธิปไตย
อุทัย ชุณหะจันทน ได้สร้างถาวรวัตถุหลายแห่ง เช่น โรงเรียน วัด โดยได้บริจาคเงินสร้างโรงเรียนวัดจุฬามณี (ชุณหะจันทนประชาสรรค์) ในปี พ.ศ. 2509 จึงตั้งชื่อโรงเรียนเพื่อเป็นอนุสรณ์

**งานการเมือง**
อุทัย ชุณหะจันทน เป็นนักการเมืองชาวไทย เป็นนักธุรกิจเจ้าของร้านอาหารศรแดง กรุงเทพมหานคร ต่อมาได้รับการชักชวนจาก ประเสริฐ บุญสม ให้เข้ามาทำงานการเมือง จึงลงสมัครรับเลือกตั้งในนามพรรคสังคมชาตินิยม จนได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์คึกฤทธิ์ ปราโมช

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางบาล
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:นักธุรกิจชาวไทย
หมวดหมู่:พรรคสังคมชาตินิยม
หมวดหมู่:ผู้ได้รับเครื่องราชอิสริยาภรณ์ ป.ม.
ญีนา ซาลาส

ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นนักแสดงและนางแบบลูกครึ่งไทย-คิวบา สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากละครเรื่อง รัตนาวดี (2558)

** ประวัติ**
ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นบุตรสาวคนเล็กของ อิสมาเอล ซาลาส บิดาชาวคิวบา อดีตเทรนเนอร์นักมวยสากลสมัครเล่นทีมชาติไทย และ นางธนมน มารดาชาวไทย มีพี่สาว 1 คน และพี่ชาย 1 คน เกิดและเติบโตที่ ประเทศญี่ปุ่น จนอายุได้ 9 ปีจึงย้ายกลับมาประเทศไทย โดยจีน่าศึกษาระดับชั้นมัธยมศึกษาจาก โรงเรียนสารสาสน์วิเทศนิมิตใหม่ และศึกษาแบบโฮมสคูล ปัจจุบันกำลังศึกษาอยู่ที่ คณะนิเทศศาสตร์ มหาวิทยาลัยรังสิต (สาขาวิชาการเขียนบทและการกำกับภาพยนตร์และโทรทัศน์) ส่วนตัว ญีนา นับถือศาสนาพุทธ ตามมารดา ขณะที่บิดานับถือศาสนาคริสต์
เข้าวงการตั้งแต่อายุ 13 ปี ผลงานโฆษณาชิ้นแรกของจีน่าคือการถ่ายโฆษณา ที่ออนแอร์ที่ ประเทศอินโดนีเซีย มีผลงานการแสดงชิ้นแรกปี พ.ศ. 2558 ละครเรื่อง ปริศนา ทางช่องพีพีทีวี ในบท หม่อมเจ้าหญิงรัตนาวดี และรับบทนำครั้งแรกในเรื่อง รัตนาวดี  ด้วยอายุเพียง 15 ปี ต่อมา พ.ศ. 2560 ได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนี้ออกอากาศทางช่อง PPTV HD 36

**มิวสิกวิดีโอ**

**เพลง**
 เพลง ฉันยัง -​ ร้องร่วมกับ ณภัทร เสียงสมบุญ (Cover)​ (เพลงประกอบละคร Teeใครทีมันส์)​- เพลง Saveme -​ (Cover)​ (เพลงประกอบละคร บาปอยุติธรรม)​- เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ปณิธาน บุตรแก้ว, นริลญา กุลมงคลเพชร, อิษยา ฮอสุวรรณ, เทศน์ เฮนรี ไมรอน, กองทัพ พีค, รัญชน์รวี เอื้อกูลวราวัตร, นพเก้า เดชาพัฒนคุณ และ ปุญญ์ปรีดี คุ้มพร้อม รอดสวาสดิ์​

**คอนเสิร์ต​**
 Love Is In The Air : Channel 3 Charity Concert (2560)- จุดรวมภณ First Stage Fan Meeting​ ภณ ณวัสน์ ​(เป็นแขกรับเชิญ)​ (2566)- Laorchan Fun&Fruious​ Fan Meeting​ (2567)- ดวงใจเทวพรหม Sports Day รู้แพ้ รู้ชนะ รู้ใจคุณ (2567)- Dhevaprom Fan Con After Party (2567)

**พรีเซนเตอร์**
 NIVEA Super White Pearl- NIVEA Sun Protect & White SPF50- NIVEA MicellAIR Oxygen Boost- NIVEA HOKKAIDO ROSE - NIVEA Pearl White 5in1 Moisture Filler Foam Cleanser- Mc JEANS- Mc FEMININE- McME 'Save My Ass'- Mc BIKER- สิงห์ เลมอนโซดา- ผลิตภัณฑ์ปรับผ้านุ่ม Ultra Mild by Babi Mild - ผลิตภัณฑ์ล้างจาน Ultra Mild by Babi Mild - Moccona ทรีโอ เอสเปรสโซ่

**รางวัล**

**อ้างอิง**

**แหล่งข้อมูลอื่น**
yeenasalas- yeenasalas​ ที่ยูทูบ
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงจากนนทบุรี​
หมวดหมู่:นางแบบไทย
หมวดหมู่:ชาวไทยเชื้อสายคิวบา
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากประเทศ​ญี่ปุ่น
หมวดหมู่:ผู้มีชื่อเสียงทางโทรทัศน์ชาวไทย
ท้าวอ้ายยวม

ท้าวอ้ายยวม หรือ เจ้าหลวงอ้ายยวม ทรงเป็น เจ้าผู้ครองนครน่าน องค์ที่ 23 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2024 - พ.ศ. 2028

**พระประวัติ**
เมื่อปีกุญ ฉอศก (ปีกัดไก๊ จุลศักราชได้ ๘๔๓) พ.ศ. 2024 พระเจ้าติโลกราช  พระมหากษัตริย์ล้านนา รัชกาลที่ 9 แห่งราชวงศ์มังราย ทรงแต่งตั้งให้ ท้าวอ้ายยวม มาเป็นเจ้าเมืองน่าน ต่อมาในปี พ.ศ. 2027 ท้าวอ้ายยวม เจ้าเมืองน่าน ได้ชักชวนพระธรรมพระสังฆเจ้าแลชาวบ้านชาวเมืองน่านสร้างพระมหาธาตุเจ้า ครอบองค์พระบรมธาตุแช่แห้งเดิมที่ ท้าวขาก่าน เจ้าผู้ครองนครน่าน องค์ที่ 22 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2019 - พ.ศ. 2023 สร้างขึ้น โดยให้มีใหญ่กว่าเดิม คือ กว้าง 10 วา สูง 17 วา โดยใช้เวลาในการก่อสร้างราว 4 ปี จึงเสร็จบริบูรณ์ เมื่อสร้างเสร็จ ท้าวอ้ายยวม เจ้าเมืองน่าน ก็ทำการสักการบูชาฉลองสมโภชทำบุญให้ทานเป็นการใหญ่ 
ต่อมาในปีขาล นพศก (ปีเต่ายี่ จุลศักราช ๘๔๗) พ.ศ. 2028 ท้าวอ้ายยวม เจ้าเมืองน่าน ก็ถึงแก่พิราลัย รวมระยะเวลาที่ปกครองเมืองน่าน 4 ปี

**อ้างอิง**
หมวดหมู่:เจ้าผู้ครองนครน่าน
ไต้หวันโมไบล์

Taiwan Mobile (p=Táiwān Dàgēdà) เป็นผู้ให้บริการโทรคมนาคมรายใหญ่ในไต้หวันโครงการดำเนินงานประกอบด้วยเครือข่าย 3G 4G เครือข่ายโทรศัพท์พื้นฐานโทรศัพท์ระหว่างประเทศและบริการข้ามแดนอัตโนมัติ

**แหล่งข้อมูลอื่น**
 ไต้หวันโมไบล์
หมวดหมู่:บริษัทของไต้หวัน
การทำชู้

การทำชู้ คือ การมีเพศสัมพันธ์กับบุคคลที่มิใช่คู่สมรส ซึ่งถือกันว่า เป็นเรื่องน่าประณามตามเหตุผลทางสังคม ศาสนา ศีลธรรม หรือกฎหมาย แม้กิจกรรมทางเพศที่ถือเป็นการทำชู้ รวมถึงผลที่ตามมาในทางสังคม ศาสนา และกฎหมายนั้น จะแตกต่างกันไปในแต่ละวัฒนธรรม แต่แนวคิดเกี่ยวกับการทำชู้มีอยู่ในหลายวัฒนธรรม ทั้งยังเป็นไปในทำนองเดียวกันในศาสนาคริสต์ ศาสนาอิสลาม และศาสนายิว โดยทั่วไปการร่วมประเวณีแม้ครั้งเดียวก็ถือกันว่า เพียงพอแล้วที่จะนับเป็นการทำชู้
ในภาษาไทยปัจจุบัน คำว่า ชู้ หมายถึง ชายที่มีความสัมพันธ์กับหญิงที่มิใช่คู่สมรส ดังนั้น ชายทำชู้ เรียกว่า เป็นชู้ หญิงทำชู้ เรียกว่า มีชู้ เช่น ประมวลกฎหมายแพ่งและพาณิชย์ มาตรา 1516 ที่แก้ไขเพิ่มเติมเมื่อ พ.ศ. 2550 บัญญัติว่า "เหตุฟ้องหย่ามีดังต่อไปนี้ (1) สามีหรือภริยา...เป็นชู้หรือมีชู้"
ในทางประวัติศาสตร์ หลาย ๆ วัฒนธรรมมองว่า การทำชู้เป็นอาชญากรรมร้ายแรงอย่างยิ่ง บางวัฒนธรรมก็กำหนดให้มีโทษทัณฑ์ร้ายแรง โดยเฉพาะสำหรับผู้หญิง และบางทีก็สำหรับผู้ชายด้วย โทษที่ลงนั้นก็เป็นต้นว่า ประหารชีวิต ตัดอวัยวะ หรือทรมาน การลงโทษดังกล่าวค่อย ๆ เสื่อมความนิยมลงตั้งแต่คริสต์ศตวรรษที่ 19 โดยเฉพาะในประเทศตะวันตก ส่วนในบางประเทศที่การทำชู้ยังเป็นความผิดอาญาอยู่ โทษที่ลงก็มีปรับเงินไปจนถึงเฆี่ยนตี แม้กระทั่งประหารชีวิตก็มี นอกจากนี้ นับตั้งแต่คริสต์ศตวรรษที่ 20 เป็นต้นมา กฎหมายอาญาที่ให้ลงโทษการทำชู้นั้นกลายเป็นที่ถกเถียง ประเทศตะวันตกส่วนใหญ่เลิกประกาศให้การทำชู้เป็นความผิดอาญา และองค์การระหว่างประเทศหลายองค์การก็เรียกร้องให้ยกเลิกกฎหมายที่ประกาศให้การทำชู้เป็นความผิดอาญา โดยเฉพาะหลังจากที่เกิดเหตุการณ์ลงโทษผู้ทำชู้ด้วยการปาหินให้ตายในหลาย ๆ ประเทศ อย่างไรก็ดี แม้ในท้องที่ที่เลิกประกาศให้การทำชู้เป็นความผิดอาญาแล้ว การทำชู้ก็ยังมีผลบางประการในทางกฎหมาย โดยเฉพาะในท้องที่ที่ใช้กฎหมายว่าด้วยการหย่าที่อ้างอิงความประพฤติผิดของคู่สมรส ที่ซึ่งการทำชู้มักเป็นเหตุให้ฟ้องหย่าได้ และอาจเป็นปัจจัยในการตกลงแบ่งทรัพย์สิน ตกลงเรื่องใช้อำนาจปกครองบุตร หรือปฏิเสธให้ค่าอุปการะเลี้ยงดูด้วย
ปัจจุบัน ท้องที่ที่ประกาศให้การทำชู้เป็นความผิดอาญานั้น ส่วนใหญ่เป็นประเทศที่ประชาชนโดยมากถือศาสนาอิสลาม อีกจำนวนหนึ่งเป็นประเทศแถบกึ่งซาฮาราแอฟริกาซึ่งประชาชนโดยมากถือศาสนาคริสต์ ที่เหลือ ได้แก่ ฟิลิปปินส์ ไต้หวัน และรัฐบางรัฐของสหรัฐ สำหรับประเทศมุสลิมที่ใช้กฎหมายชะรีอะฮ์ในกระบวนการยุติธรรมทางอาญานั้น ผู้ทำชู้อาจถูกลงโทษด้วยการปาหินให้ตาย มีประเทศ 15 ประเทศที่ให้การปาหินเป็นการลงโทษที่ชอบด้วยกฎหมาย แต่ในบรรดาประเทศเหล่านั้น มีเพียงอิหร่านกับโซมาเลียที่ยังปาหินกันอยู่

**อ้างอิง**
หมวดหมู่:เพศวิถี
หมวดหมู่:การสมรส
หมวดหมู่:ความสัมพันธ์นอกสมรส
หมวดหมู่:อาชญากรรมทางเพศ
สมิงชีพราย

สมิงชีพราย (သ္ငီ အဲာပြရဲာ ဇိပ်ဗြဲာ; သမိန် အဲပြရဲ ဇိပ်ဗြဲ, θəmèiɴ ʔɛ́ bə jɛ́ zeiʔ bjɛ́) เป็นอัครมหาเสนาบดีของ อาณาจักรหงสาวดี ในช่วงคริสต์ทศวรรษ 1380 ในรัชสมัยของ พระยาอู่ และ พระเจ้าราชาธิราช เขาเป็นกุญแจสำคัญที่ส่งผลให้พระเจ้าราชาธิราชก้าวขึ้นสู่อำนาจ สมิงชีพรายสูญเสียตำแหน่งอัครมหาเสนาบดีให้กับยัตซา หรือ สมิงพ่อเพชร และ เทียนมานียุต หรือ อำมาตย์ทินมณิกรอด ใน ค.ศ. 1388 แต่สมิงชีพรายยังคงรับราชการเป็นเสนาบดีผู้ใหญ่จนถึง ค.ศ. 1408

**ภูมิหลัง**
พงศาวดารราชาธิราชระบุคนสองคนที่มีบรรดาศักดิ์สมิงชีพรายที่รับใช้พระยาอู่ (ครองราชย์ ค.ศ. 1348–1384) บุคคลในบทความนี้เป็นมุขยมนตรีในช่วงครึ่งหลังของรัชสมัยพระยาอู่ ไม่ใช่ผู้ว่าราชการสมิงชีพรายแห่ง Dala–Twante ที่เสียชีวิต  ค.ศ. 1371
พงศาวดารไม่ได้ให้ข้อมูลโดยตรงเกี่ยวกับภูมิหลังของเขา เมื่อดูจากภาษาที่ใช้ในพงศาวดารสามารถอนุมานได้ว่ารัฐมนตรีคนนี้เป็นคนรุ่นเดียวกับพระยาอู่ (พระราชสมภพ ค.ศ. 1323) และน่าจะมีความเกี่ยวข้องกับเชื้อพระวงศ์

**หมายเหตุ**

**อ้างอิง**

**บรรณานุกรม**
  isbn=0-8248-0960-2-  isbn=978-0-8248-6783-6-  url-status=dead -  location = London- cite book | last=Kala | first=U | author-link=U Kala | title=Maha Yazawin | publisher=Ya-Pyei Publishing | location=Yangon | orig-year=1724 | year=2006 | edition=4th printing | language=my | volume=1–3- cite book | author=Maha Sithu | author-link=Twinthin Taikwun Maha Sithu | title=Yazawin Thit | publisher=Ya-Pyei Publishing | location=Yangon | orig-year=1798 |year=2012 | edition=2nd printing | language=my | volume=1–3 |editor=Kyaw Win |editor2=Thein Hlaing - cite book | last=Pan Hla | first=Nai | author-link=Nai Pan Hla | title=Razadarit Ayedawbon | language=my | orig-year=1968 | edition=8th printing | year=2005 | location=Yangon | publisher=Armanthit Sarpay- cite book | author=Royal Historical Commission of Burma | title=Hmannan Yazawin | volume=1–3 | orig-year=1832 | location=Yangon | language=my | year=2003 | publisher=Ministry of Information, Myanmar
หมวดหมู่:ราชวงศ์หงสาวดี
หมวดหมู่:บุคคลที่เกิดในคริสต์ศตวรรษที่ 14
หมวดหมู่:บุคคลที่เสียชีวิตในคริสต์ศตวรรษที่ 15
ธันวาคม พ.ศ. 2562

ธันวาคม พ.ศ. 2562 เป็นเดือนที่ 12 ของปี พ.ศ. 2562 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

**สถานีย่อย:เหตุการณ์ปัจจุบัน**
หมวดหมู่:ธันวาคม
*
กระทุงหมาบ้า

กระทุงหมาบ้า ชื่อวิทยาศาสตร์ Dregea volubilis (L.f.) Benth. ex Hook.f. จัดอยู่ในวงศ์ตีนเป็ด (Apocynaceae) อยู่ในวงศ์ย่อยนมตำเลีย (Asclepiadoideae) มีชื่อท้องถิ่นอื่น ๆ ว่า ผักฮ้วนหมู (เชียงใหม่), เครือเขาคลอน (อุบลราชธานี), ผักง่วนหมู ต้นง่วนหมู หัวเขาคอน (ร้อยเอ็ด), มวนหูกวาง (เพชรบุรี), เครือเขาหมู ผักฮ้วนหมู ฮ้วนหมู (ภาคเหนือ), กระทุงหมาบ้า คันชุนสุนัขบ้า (ภาคกลาง), เถาคัน (ภาคใต้), มุ้งหมู, ฮ้วน, ผักม้วน, ผักโง้น, ผักง้วน, ผักง้วนหมู เป็นต้น มีเขตการกระจายพันธุ์ในอินเดียจนถึงจีนตอนใต้ ไต้หวัน ภูมิภาคอินโดจีน มาเลเซีย และฟิลิปปินส์ ในประเทศไทยพบขึ้นตามบริเวณป่าดิบ ป่าราบ หรือบริเวณชายป่าทั่วทุกภาคของประเทศ

**ลักษณะทางพฤกษศาสตร์**
กระทุงหมาบ้าจัดเป็นพรรณไม้เลื้อยเนื้อแข็ง ยาวได้ถึง 10 เมตร ลำต้นมีลักษณะเป็นเถากลม เปลือกเถาอ่อนเป็นสีเขียว ส่วนเถาแก่เป็นสีน้ำตาลถึงสีน้ำตาลอ่อน ตามผิวกิ่งตะปุ่มตะป่ำและมีช่องอากาศ ใบเป็นใบเดี่ยวออกเรียงตรงข้าม ลักษณะใบเป็นรูปไข่หรือเกือบกลม ปลายใบแหลมหรือยาวรี โคนใบมนหรือเว้าหรือป้าน ใบมีขนาดกว้างประมาณ 5-10 เซนติเมตร และยาวประมาณ 7.5-15 เซนติเมตร ก้านใบยาวประมาณ 4 เซนติเมตร ดอกออกเป็นช่อแบบช่อกระจุกตามบริเวณซอกใบหรือระหว่างก้านใบ เป็นดอกขนาดเล็ก มีกลีบดอกและกลีบรองกลีบดอกอย่างละ 5 กลีบ กลีบดอกเป็นสีเขียวอ่อน บิดเวียนกัน ยาวได้ประมาณ 2 มิลลิเมตร โคนกลีบดอกเชื่อมติดกันเป็นท่อ ส่วนปลายกลีบแยกออกเป็นแฉกรูปสามเหลี่ยม เส้าเกสร 5 กลีบ เมื่อดอกบานเต็มที่จะมีขนาดกว้างประมาณ 1-1.5 เซนติเมตร ผลเป็นฝักออกเป็นคู่ตรงข้ามกัน ขนาดกว้างประมาณ 1.6-3 เซนติเมตร และยาวประมาณ 7.5-10 เซนติเมตร โคนฝักป่องแล้วค่อย ๆ เรียวไปหาปลาย มีครีบตามยาว ผิวฝักมีขนสีน้ำตาลอ่อนนุ่มคล้ายกำมะหยี่ ข้างในฝักมีเมล็ด ลักษณะของเมล็ดเป็นรูปไข่หรือรูปรีกว้าง โค้งเว้า มีขนาดยาวประมาณ 1.2 เซนติเมตร เมล็ดเป็นสีน้ำตาลอมเหลือง ผิวเรียบเป็นมันวาว ขอบบางเป็นครีบ มีพู่ขนสีขาวเป็นมันเหมือนเส้นไหม

**รสและสรรพคุณในตำรายา**
 ราก ทำให้อาเจียน กระทุ้งพิษ ดับพิษร้อน ถอนพิษไข้ พิษฝี แก้ปัสสาวะพิการ แก้น้ำดีกำเริบ ช่วยให้นอนหลับ- ลำต้นอ่อน รสเอียนขม ทำให้อาเจียน- ใบ มีรสเมาเบื่อเอียนติดขม ใช้เป็นยาแก้แผลที่ถูกน้ำร้อนลวก แก้บวม แก้ฝี แก้ฝีภายใน แก้พิษต่าง ๆ- เถา เป็นยาเย็น ใช้เป็นยาขับปัสสาวะ มีรสเมาเบื่อเอียดติดขม มีสรรพคุณเป็นยาดับพิษร้อนถอนพิษไข้ ใช้กระทุ้งพิษไข้หัว ไข้กาฬ ดับพิษฝี แก้พิษดีกำเริบ ละเมอเพ้อกลุ้ม เซื่องซึม ปวดศีรษะ ช่วยให้นอนหลับ น้ำตาตกหนัก แสบร้อนหน้าตา ยาแก้พิษงูกัด- เปลือกต้น รสเอียนขม เป็นยาแก้ไข้ แก้ปากเปื่อย แก้พิษสุนัขบ้า- ผล รสเอียนขม เป็นยารักษาโรคของสัตว์- ดอก รสเอียนขม เป็นยาล้างพิษ แก้พิษตกค้าง

**ประโยชน์**
ใบ ดอก และฝักอ่อนของกระทุงหมาบ้า นำมาต้มแล้วใช้เป็นอาหารได้ โดยจะมีรสขมเล็กน้อย ชาวเหนือและชาวอีสานจะนิยมรับประทานใบอ่อน ยอด และดอกสด โดยนำมาใช้ในการประกอบอาหาร เช่น แกงกับปลาแห้ง หรือแกงกับผักชนิดอื่น ใช้เป็นผักจิ้มกับน้ำพริกหรือใส่ส้มตำ

**อ้างอิง**

**แหล่งข้อมูลอื่น**
 กระทุงหมาบ้า- Dregea volubilis
หมวดหมู่:วงศ์นมตำเลีย
หมวดหมู่:สมุนไพร
เวลาพิเศษ

เวลาพิเศษ (extra time) คือการต่อเวลาพิเศษ กติการกีฬาฟุตบอลในส่วนของเวลาการแข่งขันจะแบ่งเป็น 2 ครึ่ง โดยแต่ละครึ่งเวลาการแข่งขั้นจะใช้เวลา 45 นาที และพักครึ่งแรกใช้เวลา 15 นาที ส่วนครึ่งที่สองก็ใช้เวลาแข่งขัน 45 นาที รวมทั้งหมดใช้เวลาแข่งขันในเกมใช้เวลา 90 นาทีเวลาพัก 15 นาที ในขณะที่แข่งขันหากมีการทำฟาวล์บ่อยหรือมีการหยุดเกมจะไปทดเวลาให้ตอนหมด 90 นาที โดยขึ้นอยู่กับกรรมการเวลา การต่อเวลาพิเศษจะต่อเมื่อครบ 90 นาทีแล้วมีคะแนนเสมอกันในรอบชิงชนะเลิศ ที่ต้องการหาผู้ชนะ โดยเวลาพิเศษก็จะแบ่งเป็นสองครึ่งเช่นเดียวกันแต่จะใช้เวลาแค่ครึ่งละ 15 นาที หากคะแนนยังเสมอกันก็มีการเตะดวลจุดโทษ

**แหล่งข้อมูลอื่น**
หมวดหมู่:กติกาฟุตบอล
แทมบูรีน

แทมบูรีน (tambourine) เป็นเครื่องดนตรีที่จัดอยู่ในตระกูลเครื่องกระทบ ประกอบขึ้นด้วยขอบกลมเหมือนขอบกลอง ขนาดเล็กประมาณ 10 นิ้ว ขอบอาจจะทำด้วยไม้ พลาสติก หรือโลหะ รอบๆ ขอบติดด้วยแผ่นโลหะประกบกัน 2 แผ่น หรือติดด้วยลูกกระพรวนเป็นระยะ ใช้ตีกระทบกับฝ่ามือ หรือสั่นเขย่าให้เกิดเสียงดังกรุ๋งกริ๋ง เพื่อประกอบจังหวะให้เกิดความสนุกสนาน สดชื่น แทมบูรีนบางชนิดจะขึงด้วยหนังเหมือนกลอง 1 ด้าน ใช้ฝ่ามือตีที่หนังก็ได้ แทมบูรีนมีชื่อเรียกอีกชื่อหนึ่งว่า Riqq หรือ Riq

**เรื่องราว**
ต้นกำเนิดของแทมบูรีนไม่เป็นที่ทราบแน่ชัด แต่มีการกล่าวถึงในงานประวัติศาสตร์ตั้งแต่ช่วง 1700 ปีก่อนคริสตกาล และถูกใช้โดยนักดนตรีโบราณในแอฟริกาตะวันตก ตะวันออกกลาง กรีซ และอินเดีย กลองมาถึงยุโรปผ่านทางพ่อค้าหรือนักดนตรี แทมบูรีนถูกนำมาใช้ในอียิปต์โบราณ ซึ่งชาวยิวรู้จักกันในชื่อ tof โดยเครื่องดนตรีชนิดนี้ใช้ในบริบททางศาสนาเป็นหลัก

**เครื่องมือที่คล้ายกัน**

**ดาเยเรห์**
เดย์เยร์ (หรือ doira, dojra, dayre, doira, dayre) เป็นกลองเฟรมขนาดกลางที่มีจิงเกิลใช้ประกอบกับดนตรียอดนิยมและคลาสสิกในอิหร่าน (เปอร์เซีย) คาบสมุทรบอลข่าน และหลายประเทศในเอเชียกลาง เช่น อัฟกานิสถาน ทาจิกิสถาน และอุซเบกิสถาน. นี่คือเครื่องเพอร์คัชชันที่ผสมผสานระหว่างกลองกับแทมบูรีน

**บูเบน**
แทมบูรีน (Buben ในภาษารัสเซีย, Bubon ในภาษายูเครน, Boben ในภาษาสโลเวเนีย, แทมบูรีนในภาษาเช็ก bemben ในภาษาโปแลนด์) เป็นเครื่องดนตรีประเภทเครื่องเคาะจังหวะ คล้ายกับแทมบูรีน แทมบูรีนประกอบด้วยห่วงไม้หรือโลหะซึ่งมีเมมเบรนหนาแน่นขึงไว้ด้านใดด้านหนึ่ง (แทมบูรีนบางตัวไม่มีเมมเบรนเลย) แทมบูรีนบางประเภทมีวงแหวนโลหะ ฉาบ หรือกระดิ่งเล็ก

**เดฟ**
Daf (دف) เป็นกลองขนาดใหญ่หรือกลอง Perso-Arabic ที่ใช้ประกอบดนตรียอดนิยมและคลาสสิกในอิหร่าน อาเซอร์ไบจาน โลกอาหรับ ตุรกี (ซึ่งเรียกว่า TEF) อุซเบกิสถาน (ซึ่งเรียกว่า childirma) อินเดีย (ซึ่ง เรียกว่าดาฟลี) และเติร์กเมนิสถาน โดยปกติแล้ว Daf จะระบุจังหวะและจังหวะของเพลงที่กำลังเล่น จึงทำหน้าที่เหมือนวาทยากรในดนตรีตะวันออกแบบโมโนโฟนิก

**อ้างอิง**
หมวดหมู่:เครื่องเพอร์คัชชัน
หมวดหมู่:เครื่องดนตรีประเภทกระทบ
ท่าเรือสถานีรถไฟ

ท่าเรือรถไฟในปี 2560
ท่ารถไฟ หรือ ท่าเรือสถานีรถไฟธนบุรี (Thonburi Railway Station Pier; รหัส: น11, N11) เป็นท่าเรือสำหรับ เรือด่วนเจ้าพระยา ซึ่งวิ่งระหว่างกรุงเทพ (วัดราชสิงห์ ถัดจาก เอเชียทีค S3) และทางตอนเหนือสุดของจังหวัดนนทบุรี (ปากเกร็ด ; N33)

**ที่ตั้ง**
ท่าเรือนี้อยู่ตรงกลางระหว่างท่าเรือวังหลัง (N10) และท่าเรือพระปิ่นเกล้าฝั่งพระนคร (N12) ตั้งอยู่ด้านหน้าของโรงพยาบาลศิริราช ปิยมหาราชการุณย์ โดยตั้งอยู่ริมฝั่งแม่น้ำเจ้าพระยา ใกล้ปากคลองบางกอกน้อย ตั้งอยู่ในพื้นที่เดียวกันกับที่เคยเป็นสถานีรถไฟบางกอกน้อย จึงเรียกว่า "ท่าเรือสถานีรถไฟ" หรือ "ท่ารถไฟ"  
จากท่าเรือนี้มองข้ามแม่น้ำเจ้าพระยาสามารถมองเห็นตึกโดมของคณะรัฐศาสตร์และคณะเศรษฐศาสตร์ มหาวิทยาลัยธรรมศาสตร์ อย่างชัดเจน 
ท่าเรือสถานีรถไฟถือเป็นท่าเรือบรรยากาศดีเหมาะแก่การเป็นสถานที่ท่องเที่ยวและทางเดินเลียบแม่น้ำนอกจากนี้ยังมีร้านอาหารและคาเฟ่ มีสวนเฉลิมพระเกียรติ 72 ปีที่มี ศาลาทรงไทย ที่สวยงามและยังมีรถจักรไอน้ำมิกาโดะ DX50 โบราณหมายเลข 950 และพิพิธภัณฑ์ศิริราชพิมุขสถาน  
นอกจากการท่องเที่ยวทางน้ำแล้วทางเข้าของท่าเรือแห่งนี้ยังเป็นสถานีปลายทางของรถสองแถวที่วิ่งไปหลายที่ในเขตตลิ่งชัน เช่น ชุมชนวัดจำปา เขตตลิ่งชัน และตลาดน้ำคลองลัดมะยม 
ในเดือนสิงหาคม 2561 กรมเจ้าท่าได้สั่งระงับการให้บริการท่าเรือสถานีรถไฟชั่วคราว เนื่องจากเสาหนึ่งของโป๊ะเสียหาย แต่ต่อมาได้มีการซ่อมแซมและเปิดให้บริการเป็นปกติ

**โครงสร้าง**
ท่ารถไฟมีโครงสร้างแบบสะพานเหล็กปรับระดับ ขนาดกว้าง 2 เมตร ยาว 10 เมตร ประกอบกับโป๊ะเรือลอยน้ำ ความกว้าง 6 เมตร ความยาว 12 เมตร โดยได้รับการปรับปรุงเมื่อปี พ.ศ. 2554 และปี พ.ศ. 2563 โดยกรมเจ้าท่า

** ดูเพิ่ม**
 โรงพยาบาลศิริราชปิยมหาราชการุณย์ - สถานีรถไฟบางกอกน้อย 

**อ้างอิง**
สถานีรถไฟ
หมวดหมู่:ท่าเรือด่วนเจ้าพระยา
ชู้ (ภาพยนตร์ปี พ.ศ. 2515)

ชู้ เป็นภาพยนตร์ไทยลำดับที่ 3 ของเปี๊ยก โปสเตอร์ เข้าฉายครั้งแรกเมื่อวันที่ 28 ธันวาคม 2515 ที่โรงภาพยนตร์สยามและเฉลิมไทย ภาพยนตร์เรื่องนี้ได้รับรางวัลพระราชทานพระสุรัสวดี สาขาภาพยนตร์ยอดเยี่ยม และสาขานักแสดงสมทบชายยอดเยี่ยมจากกรุง ศรีวิไล
ต่อมาในปี พ.ศ. 2547 ทางอาร์เอสได้นำภาพยนตร์เรื่องนี้กลับมาสร้างใหม่จากการกำกับขององอาจ สิงห์ลำพอง นำแสดงโดยสรพงศ์ ชาตรี รับบท เชิง, เฮเลน นิมา รับบท เรียม และวัชระ ตังคะประเสริฐ รับบท เทพ เข้าฉายครั้งแรกเมื่อวันที่ 10 มิถุนายน พ.ศ. 2547

**เนื้อเรื่อง**
วันหนึ่งหลังจากเกิดพายุรุนแรง เชิง (มานพ อัศวเทพ) คนเก็บไข่มุกซึ่งอาศัยอยู่ตามลำพังบนเกาะร้างมานานหลายปี ได้พบร่างของหญิงสาวสวยที่แทบจะไร้ชีวิตอยู่บนชายฝั่ง ในไม่ช้า เรียม (วันดี ศรีตรัง) ก็รู้สึกตัว ฟื้นตัว และกลายมาเป็นภรรยาของเชิงอย่างเต็มใจ หลังจากนั้นไม่นาน เติ้ง ลูกสาวของพวกเขาก็ถือกำเนิด
เจ็ดปีผ่านไป วันหนึ่ง เชิงได้รับพิษจนตาบอด นี่เป็นครั้งแรกที่เรียมออกจากเกาะ เธอจำเป็นต้องพาหมอไปรักษาเชิงอย่างเร่งด่วน ในเมืองเธอได้พบกับ เทพ (กรุง ศรีวิไล) คนรักของเธอ ตอนนี้มีเพียงเขาเท่านั้นที่สามารถช่วยเชิงได้ เรียมยอมพาเทพไปด้วยอย่างไม่เต็มใจ...
เมื่อได้เรียนรู้เรื่องราวเกี่ยวกับไข่มุกแล้ว เขาจึงคิดแผนการอันโหดร้าย: ทำให้เชิงตาบอดอย่างถาวร ค้นหาสมบัติ และแต่งงานกับเรียม ตอนนี้เธออยู่ในมือของเขาแล้ว เขาสามารถฆ่าเชิงและเติ้งได้ เรียมจึงกลายเป็นผู้สมรู้ร่วมคิดกับเทพ เชิงล่วงรู้แผนการร้ายกาจนี้ เขาหายเป็นปกติแล้วจึงแกล้งทำเป็นตาบอด เพื่อจ่ายค่าหมอ เชิงชวนเรียมและเทพล่องเรือไปยังสถานที่ซึ่งคาดว่ามีไข่มุกซ่อนอยู่ ทั้งสามออกไปยังทะเล
หลังจากการค้นหาที่น่าเบื่อหน่ายและไร้ผล พวกเขาก็ตัดสินใจพักค้างคืนบนเกาะเล็ก ๆ แห่งหนึ่ง ที่นั่นเชิงประกาศให้ผู้สมรู้ร่วมคิดทั้งสองรู้ว่าเขารู้แผนของพวกเขาและตอนนี้ต้องการแก้แค้น เรียมตกใจเผยความจริงทั้งหมดให้เชิงฟังเมื่อเจ็ดปีที่แล้วเธอสัญญากับเทพว่าจะมาเป็นภรรยาของเขา เธอทำลายความซื่อสัตย์ และเชิงก็โทษเรียมในเรื่องนี้ เชิงใจกว้างตัดสินใจให้อภัยทั้งคู่ แต่เทพพยายามจะฆ่าเขา การต่อสู้ที่สิ้นหวังจบลงด้วยชัยชนะของเชิง เขาออกจากเกาะทิ้งเทพให้อยู่เพียงลำพังบนเกาะโดยไม่มีน้ำจืดหรืออาหาร ที่นี่เขาถูกกำหนดให้ตายด้วยความทุกข์ทรมาน

**นักแสดง**
 มานพ อัศวเทพ รับบทเป็น เชิง- วันดี ศรีตรัง รับบทเป็น เรียม- กรุง ศรีวิไล รับบทเป็น เทพ

**รางวัล**

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2515
หมวดหมู่:ภาพยนตร์ที่กำกับโดย เปี๊ยก โปสเตอร์
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยในคริสต์ทศวรรษ 1970
ฉบับร่าง:ท้าวบุญฝาง

ท้าวบุญฝาง หรือ เจ้าหลวงบุญฝางทรงเป็น เจ้าผู้ครองนครน่าน องค์ที่ 31 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2056 - พ.ศ. 2058 ต่อมาได้ย้ายไปปกครองเมืองเทิง

**อ้างอิง==
พระยาคำยอดฟ้า

เจ้าพระยาคำยอดฟ้า หรือเจ้าพระยาแสนสงครามคำยอดฟ้าเป็นเจ้าผู้ครองนครน่าน องค์ที่ 33 ครองเมืองน่าน ระหว่างปี พ.ศ. 2058 - 2059 ต่อมาได้ย้ายไปครองเมืองพยาว ครั้งที่ 2 เป็นเจ้าผู้ครองนครน่าน องค์ที่ 35 ครองเมืองน่าน ระหว่างปี พ.ศ. 2062 - 2069 และครั้งที่ 3 เป็นเจ้าผู้ครองนครน่าน องค์ที่ 37 ครองเมืองน่าน ระหว่างปี พ.ศ. 2069 - 2070

**กรณียกิจ**
 พ.ศ. 2065 พระเจ้าติโลกราช ได้ให้พระยาคำยอดฟ้า มาเสวยราชที่เมืองน่าน เป็นครั้งที่ 2 ราว พระยาคำยอดฟ้า ก็ได้ร่วมกับพระสงฆ์เจ้า และประชาชน สร้าง “ พระเจ้าล้านทอง” (พระประธานในวิหารหลวงข้างองค์พระธาตุแช่แห้ง) และสร้างวิหารราย หรือศาลาราย (ศาลาเชิงบาตร) รอบองค์พระธาตุแช่แห้ง  ก่อนที่จะกลับไปครองเมืองเชียงใหม่

**สถานที่อันเนื่องมาจากพระนาม**
# ถนนคำยอด

**อ้างอิง**
หมวดหมู่:เจ้าผู้ครองนครน่าน
เครื่องประดับต้นคริสต์มาส

เครื่องประดับต้นคริสต์มาส  ส่วนใหญ่วัสดุที่ใช้นิยมทำจากแก้ว เหล็ก ไม้ เซรามิค และพลาสติค ใช้ประดับต้นคริสต์มาส เครื่องประดับต้นคริสต์มาสมีรูปร่างต่างๆ กันไป เช่น ทรงกลมแบบลูกบอลที่เรียบง่าย ไปจนถึงรูปทรงที่ดีไซน์สวยหรู  เครื่องประดับต้นคริสต์มาสมักนำมาใช้เวียนไปเรื่อยๆ ไม่ใช่เป็นของที่ต้องซื้อกันใหม่ทุกๆ ปี  คอลเล็คชั่นต่างๆ ที่แต่ละครอบครัวมีมักจะเป็นผสมปนเปกันไประหว่างเครื่องประดับที่สมาชิกครอบครัวประดิษฐ์ขึ้นเองกับที่ซื้อจากห้าง สรรพสินค้า เครื่องประดับเหล่านี้มักนิยมใช้สืบทอดต่อๆ กันไปจากยุคต่อยุค 
เครื่องประดับต้นคริสต์มาสแบบลูกบอล
เครื่องประดับต้นคริสต์มาสซึ่งเป็นที่นิยมมาก คือ รูปซานตาคลอส ขนมแคนดี้เคน ผลไม้ สัตว์ต่างๆ สโนว์แมน นางฟ้า และรูปเกล็ดหิมะ

**กำเนิดเครื่องประดับต้นคริสต์มาส**
แรกเริ่มเดิมทีการตกแต่งต้นคริสต์มาสได้แรงบันดาลใจจากผลแอ็ปเปิ้ล ขนมแคนดี้เคน และขนมอบต่างๆ ซึ่งทำในรูปของดวงดาว หัวใจ และดอกไม้   เครื่องประดับต้นคริสต์มาสซึ่งทำด้วยแก้วนั้นกำเนิดจากเมืองลอช่า ประเทศเยอรมนี โดย ฮันส์ ไกรเนอร์ (ค.ศ. 1550-1609) ผู้ประดิษฐ์พวงหรีดคริสต์มาสที่ทำจากลูกปัดแก้วและเครื่องประดับที่ทำจากโลหะไว้ห้อยบนต้น  เครื่องประดับต้นที่ทำจากแก้วนั้นได้รับความนิยมเป็นอย่างมากและมักจะประดิษฐ์โดยช่างผู้มากด้วยฝีมือ ช่างผู้เชี่ยวชาญจะนำหลอดแก้วไปเผาไฟและนำหลอดสอดเข้าไปในเบ้าดินเผาเพื่อเป่าแก้วที่ร้อนๆ ให้เข้ารูปทรงของเบ้า  เครื่องประดับสมัยแรกเริ่มนั้นมักจะมีรูปร่างเป็นผลไม้หรือถั่วต่างๆ

**ดาวคริสต์มาส**
ดาวคริสต์มาส 
ต้นคริสต์มาสส่วนใหญ่มักจะต้องมีการประดับดาวไว้บนยอดจึงจะสมบูรณ์   ตำนานเล่าว่าขณะที่พระเยซูทรงประสูตินั้น โหราจารย์ได้มองเห็นดาวดวงหนึ่งที่สุกสว่างกว่าดาวอื่นๆ อย่างน่าอัศจรรย์บนท้องฟ้าจึงได้ออกตามหาดาวดวงนั้นโดยการตามแสงของดาวไปจนพบสถานที่ประสูติของพระเยซูที่เมืองเบ็ธเลเฮ็ม ประเทศปาเลสไตน์   จากนั้นมาชาวคริสต์จึงถึงว่า “ดาว” คือสัญลักษณ์ของการจุติของพระเยซูเจ้าบนโลกมนุษย์   ทั่วโลกจึงขนานนามดาวดวงนั้นว่า “Star of Bethlehem”

**อ้างอิง**
หมวดหมู่:คริสต์มาส
การปาหิน

ไฟล์:Numbers 15.jpg|thumb|การปาหินในศาสนาคริสต์ เพื่อลงโทษผู้ละเมิดข้อกำหนดวันสะบาโต ภาพจากพระคริสตธรรมคัมภีร์ ภาคพันธสัญญาเดิม ฉบับพิมพ์ ค.ศ. 1545
แผนที่แสดงท้องที่ที่ยังใช้การปาหินเป็นการลงโทษ ไม่ว่าโดยกฎหมายหรือนอกกฎหมาย (ตามข้อมูลใน ค.ศ. 2013)
การปาหิน (stoning หรือ lapidation) เป็นวิธีประหารชีวิตโดยให้บุคคลปาก้อนหินใส่นักโทษให้นักโทษบาดเจ็บจนตาย เป็นวิธีที่ใช้มาแต่สมัยโบราณสำหรับลงโทษผู้กระทำความผิดมหันต์ และยังใช้อยู่ในบางท้องที่ แต่ปัจจุบันเป็นที่วิจารณ์กันว่า เป็นวิธีการโหดร้ายหรือไร้มนุษยธรรม
คัมภีร์ของศาสนาคริสต์และศาสนายิว เช่น โทราห์และทัลมัด กำหนดให้การปาหินเป็นวิธีลงโทษสำหรับความผิดบางอย่าง แต่ในช่วงเวลาหลายร้อยปี ศาสนายิวแบบแรบไบได้พัฒนาข้อกำหนดในการพิจารณาคดีขึ้น ซึ่งทำให้กฎหมายปาหินนั้นไม่สามารถนำมาใช้ได้อีกในทางปฏิบัติ ส่วนคัมภีร์ของศาสนาอิสลาม เช่น โกหร่าน ไม่ได้เอ่ยถึงการปาหินไว้ แต่กระบวนการยุติธรรมในประเทศอิสลามแต่โบราณนำการปาหินมาเป็นวิธีลงโทษความผิดบางประการที่เกี่ยวกับการร่วมประเวณี โดยอ้างอิงว่า เป็นไปตามหะดีษ (บันทึกถ้อยคำ การกระทำ หรือการอนุญาตโดยนัยของนบีมุฮัมหมัด) นอกจากนี้ ยังวางข้อกำหนดบางประการที่ทำให้การพิสูจน์ความผิดเกี่ยวกับการร่วมประเวณีนั้นแทบจะทำไม่ได้ทางปฏิบัติ
ในทางประวัติศาสตร์ การปาหิน ปรากฏว่า เป็นวิธีมาตรฐานในการประหารชีวิตนักโทษในอิสราเอลโบราณ และยังมีบันทึกอยู่ในต้นยุคศาสนาคริสต์ แต่ในสมัยหลัง ๆ องค์กรตุลาการของยิวมักเลี่ยงไปใช้โทษอื่นแทนการปาหิน ส่วนในประเทศอิสลาม มีการปาหินเพียงไม่กี่กรณีที่บันทึกไว้ในหน้าประวัติศาสตร์ยุคก่อนปัจจุบัน ส่วนในยุคปัจจุบันนั้น ประเทศมุสลิมส่วนใหญ่แม้จะใช้กฎหมายอาญาที่อ้างอิงรูปแบบมาจากตะวันตก แต่ได้สอดแทรกการปาหินและการลงโทษแบบอื่น ๆ เข้าไปภายใต้อิทธิพลของกลุ่มเคลื่อนไหวทางอิสลาม การลงโทษเหล่านี้กลุ่มอนุรักษนิยมทางศาสนามองว่า มีความสำคัญ เพราะถือว่า มีที่มาจากคัมภีร์ทางศาสนา
ปัจจุบัน การปาหินเป็นวิธีลงโทษตามกฎหมายหรือตามประเพณีในกาตาร์ ซาอุดีอาระเบีย ซูดาน โซมาเลีย ไนจีเรียตอนเหนือ บรูไน ปากีสถานในภูมิภาคที่เป็นชนเผ่า มอริเตเนีย เยเมน สหรัฐอาหรับเอมิเรตส์ อัฟกานิสถาน อิรัก และอิหร่าน ในท้องที่เหล่านี้ มีบางแห่ง เป็นต้นว่า อัฟกานิสถานและอิรัก ที่การปาหินไม่ใช่การลงโทษตามกฎหมาย แต่เป็นการลงโทษตามประเพณี และมีการใช้งานในทางนอกเหนือกฎหมาย เช่น โดยคำสั่งของทหารหรือหัวหน้าเผ่า และในบางแห่ง เช่น ไนจีเรียและเยเมน ที่การปาหินเป็นการลงโทษตามกฎหมาย แต่ก็ไม่เคยปรากฏการนำมาใช้งานในทางกฎหมาย อนึ่ง ในโลกมุสลิมนั้น ปรากฏว่า ประชาชนส่วนใหญ่เห็นชอบกับการลงโทษผู้กระทำชู้ด้วยการปาหินให้ตาย เช่น คิดเป็นร้อยละ 86 ของมุสลิมทั้งหมดในปากีสถาน แต่การลงโทษเช่นนี้เป็นที่ประณามของกลุ่มสิทธิมนุษยชนและสังคมโลก ทั้งยังก่อให้เกิดข้อโต้เถียงในระดับนานาชาติอยู่เสมอ

**อ้างอิง**
หมวดหมู่:การประหารชีวิต
หมวดหมู่:วิธีการประหารชีวิต
หมวดหมู่:การลงโทษในศาสนา
หมวดหมู่:การทรมาน
ปาหิน
ตะละมีซอ

ตะละมีซอ (တလမည်စော) เจ้าหญิงแห่ง อาณาจักรหงสาวดี พระราชธิดาของ พระเจ้าราชาธิราช พระนางสมรสกับขุนพล สมิงพระราม พระนางได้รับการแต่งตั้งให้เป็นเจ้าเมือง เมาะตะมะ ใน ค.ศ. 1442 หรือ 1443 โดยพญารามที่ 1 พระอนุชาของพระนาง หลังการสิ้นพระชนม์ของ พญาเกียรติ์แห่งเมาะตะมะ พระอนุชาต่างพระมารดา

**อ้างอิง**
หมวดหมู่:ราชวงศ์หงสาวดี
หมวดหมู่:บุคคลที่เกิดในคริสต์ทศวรรษ 1380
หมวดหมู่:บุคคลที่เสียชีวิตในคริสต์ศตวรรษที่ 15
หมวดหมู่:ผู้เล่นสโมสรวอลเลย์บอลฮิซามิตสึสปริงส์

นักวอลเลย์บอลสังกัดสโมสรฮิซะมิสึสปริงส์ ทั้งในอดีตและปัจจุบัน
ฮิซามิตสึสปริงส์
หมวดหมู่:ฮิซามิตสึสปริงส์
หมวดหมู่:ผู้เล่นสโมสรวอลเลย์บอลอาเงโอะเมดิกส์

นักวอลเลย์บอลสังกัดสโมสรอะเงะโอะเมดิกส์ ทั้งในอดีตและปัจจุบัน
อะเงะโอะเมดิกส์
หมวดหมู่:อาเงโอะเมดิกส์
เจ้าพระยาหน่อเชียงแสน

เจ้าพระยาหน่อเชียงแสน ทรงเป็น เจ้าผู้ครองนครน่าน องค์ที่ 34 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2060 - พ.ศ. 2062 ต่อมาได้ย้ายไปครองเมืองพะเยา

**ประวัติ**
พระเป็นเจ้าเมืองเชียงใหม่ก็หื้อเจ้าพระยาหน่อเชียงแสน มาเสวยเมืองน่านในปีกาบเสร็จ จุลศักราชได้ 879 ตัว (พ.ศ. 2060) ท่านเสวยเมืองน่านได้ 2 ปี ก็ได้ไปเสวยเมืองพยาวในปีรวายไจ๊ จุลศักราชได้ 881 ตัวหั้นแล (พ.ศ. 2062)ได้ 34 เช่นท้าวแล

**อ้างอิง**
หมวดหมู่:เจ้าผู้ครองนครน่าน
คีริน ตันติเวทย์

คีริน ตันติเวทย์  (Kieran Tuntivate) คีริน ลูกครึ่งไทย–อเมริกัน เกิดที่วอชิงตัน ดี.ซี. เป็นนักกรีฑาประเภทลู่ทีมชาติไทย โดยเป็นนักกรีฑาตัวแทนประเทศไทยเข้าร่วมการแข่งขันเอเชียนเกมส์และซีเกมส์ และได้รับ 2 เหรียญทองจากการแข่งขันวิ่งในซีเกมส์ 2019 ที่ประเทศฟิลิปปินส์ 
คีริน เป็นบุตรของวรเวช ตันติเวทย์ นักเศรษฐศาสตร์ด้านพลังงานซึ่งเป็นที่ปรึกษาอาวุโสโครงการให้กับธนาคารโลก จบการศึกษาจากคณะเศรษฐศาสตร์ มหาวิทยาลัยฮาร์วาร์ด
ในสมัยที่ยังเรียนอยู่ในมหาวิทยาลัยฮาร์วาร์ด คีรินเคยเป็นนักกรีฑาสมัครเล่นของมหาวิทยาลัย ซึ่งมีเงื่อนไขว่านักกรีฑาสมัครเล่นของมหาวิทยาลัย จะไม่สามารถรับเงินรางวัลใด ๆ ทั้งสิ้นจากการแข่งขันที่ตนเองเข้าร่วมในทุกระดับ ทำให้ต้องสละสิทธิ์เงินรางวัลที่ได้รับจากรัฐบาลหลังการคว้า 2 เหรียญทองซีเกมส์ 2019 ตามเงื่อนไขของการเป็นนักกีฬาสมัครเล่นของมหาวิทยาลัยฮาร์วาร์ด โดยมอบเงินรางวัลให้โรงเรียนสวนกุหลาบวิทยาลัย เพื่อสมทบกองทุนการบูรณะตึกยาวแทน 
คีรินเข้าร่วมชมรมกรีฑาบาวเวอร์แมน และสามารถทำทดสอบเวลาระยะ 10,000 เมตร ด้วยสถิติเวลาที่ดีที่สุดของเขา 27:17.14 นาที ในงาน The ten ที่รัฐแคลิฟอร์เนีย ประเทศสหรัฐ ด้วยเวลานี้ทำให้คีรินสามารถผ่านการคัดเลือกเข้าไปแข่งขันวิ่งระยะ 10,000 เมตร ได้ในโตเกียวโอลิมปิก 2020 สถิติดังกล่าวยังเป็นสถิติใหม่ของการแข่งวิ่งระยะ 10,000 เมตรชายของประเทศไทย ซึ่งสถิติเดิมก็เป็นของ คีริน ตันติเวทย์ ที่ทำไว้ที่ 28:45 นาที

**ผลงาน**

**เครื่องราชอิสริยาภรณ์**

**อ้างอิง**
หมวดหมู่:นักกีฬาทีมชาติไทย
หมวดหมู่:นักกรีฑาชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกรีฑาในโอลิมปิกฤดูร้อน 2020
หมวดหมู่:บุคคลจากวอชิงตัน ดี.ซี.
หมวดหมู่:ชาวไทยเชื้อสายอเมริกัน
หมวดหมู่:ศิษย์เก่าจากมหาวิทยาลัยฮาร์วาร์ด
พระยาพลเทพฦๅไชย

เจ้าพระยาพลเทพฦๅไชย ทรงเป็น เจ้าผู้ครองนครน่าน องค์ที่ 38 (และองค์สุดท้ายที่อยู่ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2070 - พ.ศ. 2101 รวมระยะเวลา 31 ปี ต่อมาในปี พ.ศ. 2101 พระมหากษัตริย์พม่า ได้นำกองทัพมาตีเมืองน่าน พระยาพลเทพฦๅไชย ผู้ทรงเป็นเจ้าผู้ครองนครน่านในขณะนั้นได้นำกำลังพลเมืองน่าน ออกต่อสู้กับกองทัพพม่าเป็นสามารถแล้วก็หาต้านทานกองทัพพม่าได้ไม่ พระองค์จึงนำครอบครัวและชาวเมืองน่านบางส่วนหนีไปพึ่งเจ้าเมืองล้านช้าง จึงถือเป็นการสิ้นสุดอำนาจการปกครองของอาณาจักรล้านนา ในแผ่นดินเมืองน่าน

**กรณียกิจ**
 ศิลาจารึกหลักที่ 74 ซึ่งค้นพบภายในวัดพระธาตุช้างค้ำวรวิหาร กล่าวว่า พระยาพลเทพฤๅชัย เจ้าเมืองน่าน ได้ปฏิสังขรณ์บูรณะวิหารหลวงเมื่อปี พ.ศ. 2091 ลักษณะสถาปัตยกรรมของวัดพระธาตุช้างค้ำวรวิหาร นี้สะท้อนให้เห็นอิทธิพลของศิลปะสุโขทัย เช่น เจดีย์ทรงลังกา (ทรงระฆัง) รอบฐานองค์พระเจดีย์ก่ออิฐถือปูนและปั้นเป็นรูปช้างครึ่งตัว ด้านละ 5 เชือก และที่มุมทั้งสี่อีก 4 เชือก ดูคล้ายจะเอาหลังหนุน หรือ "ค้ำ" องค์เจดีย์ไว้ ลักษณะคล้ายวัดช้างล้อม จังหวัดสุโขทัย และภายในวิหารประดิษฐาน พระพุทธนันทบุรีศรีศากยมุนี พระพุทธรูปสำริดปางประทานอภัย สูง 145 เซนติเมตร อายุราวครึ่งหลังพุทธศตวรรษที่ 19 ตรงกับสมัยสุโขทัยตอนปลาย ส่วนผสมของทองคำ 65 % พระประธานเป็นปูนปั้นขนาดใหญ่ศิลปะเชียงแสน ฝีมือสกุลช่างน่านที่มีพุทธลักษณะงดงามยิ่ง

**อ้างอิง**
หมวดหมู่:เจ้าผู้ครองนครน่าน
ฟาสซิสต์อิตาลี (ค.ศ. 1922–1943)

ฟาสซิสต์อิตาลี (Italia Fascista; Fascist Italy) เป็นชื่อเรียกยุคหนึ่งในประวัติศาสตร์อิตาลีระหว่างปี 1922 ถึง 1943 เมื่อราชอาณาจักรอิตาลีอยู่ภายใต้การควบคุมของนายกรัฐมนตรีเบนิโต มุสโสลินีและพรรคชาตินิยมฟาสซิสต์ โดยฟาสซิสต์อิตาลีได้สิ้นสุดหลังจากเบนิโต มุสโสลินีถูกถอดถอนออกจากตำแหน่งนายกรัฐมนตรีอิตาลีในปี 1943

**อ้างอิง**



หมวดหมู่:ประวัติศาสตร์อิตาลี
อ
หมวดหมู่:พรรคฟาสซิสต์

หมวดหมู่:ฟาสซิสต์
หมวดหมู่:ขบวนการทางการเมือง
หมวดหมู่:พรรคการเมือง
หมวดหมู่:พรรคในระบบพรรคการเมืองเดียว
การลงประชามติเอกราชบูเกนวิลล์ พ.ศ. 2562

การลงประชามติเอกราชบูเกนวิลล์ พ.ศ. 2562 จัดขึ้นที่เขตปกครองตนเองบูเกนวิลล์ในประเทศปาปัวนิวกินี ระหว่างวันที่ 23 พฤศจิกายน ถึง 7 ธันวาคม 2562 และประกาศผลเมื่อวันที่ 11 ธันวาคม การลงคะแนนเสียงเป็นผลมาจากข้อตกลงระหว่างรัฐบาลปาปัวนิวกินีและรัฐบาลท้องถิ่นบูเกนวิลล์ แต่การโหวตไม่มีผลผูกพันทันทีและรัฐบาลของปาปัวนิวกินีเองมีอำนาจสุดท้ายในการตัดสินใจเกี่ยวกับสถานะของเขตปกครอง โดยเฉพาะหากผลประชามติเห็นชอบกับความเป็นเอกราช คำถามของการลงประชามติเป็นตัวเลือกระหว่างการขอมีอำนาจปกครองตนเองมากขึ้น หรือการแยกตัวเป็นเอกราชของเขตปกครอง ซึ่งผลการลงประชามติปรากฎว่าผู้ออกเสียงเห็นด้วยอย่างท่วมท้นกับการแยกตัวเป็นเอกราช ด้วยจำนวนร้อยละ 98.31 ของผู้ออกเสียง

**การเตรียมการ**

**ผู้มีสิทธิ**

**คำถาม**
คำถามในการลงประชามติ คือ

**ผลประชามติ**

**หมายเหตุ**

**อ้างอิง**

**แหล่งข้อมูลอื่น**
 Bougainvillean Referendum Commission
หมวดหมู่:การให้เอกราช
เจ้าอริยวงษ์

เจ้าอริยวงษ์ หรือ เจ้าหลวงอริยวงษ์ ทรงเป็นเจ้าผู้ครองนครน่าน องค์ที่ 52 และองค์ที่ 2 แห่งราชวงศ์ติ๋นมหาวงศ์ ครองนครน่าน ระหว่างปี พ.ศ. 2297 - พ.ศ. 2311 และได้สละราชย์สมบัตินครน่านยกมอบให้แก่ เจ้านายอ้าย ผู้เป็นพระภาติยะขึ้นเสวยราชย์สมบัติสืบต่อไป เมื่อปี พ.ศ. 2311

**พระประวัติ**
เจ้าอริยวงษ์ เป็นพระโอรสในพระเจ้าหลวงติ๋นมหาวงศ์ ประสูติแต่แม่เจ้าเมืองเชียงใหม่อรรคราชเทวี ครองราชในปี พ.ศ. 2297 สืบต่อจากพระบิดาขึ้นเป็นเจ้าผู้ครองนครน่าน องค์ที่ 2 ในราชวงศ์ติ๋นมหาวงศ์ ทรงมีพระอนุชาและพระขนิษฐา ร่วมแม่เจ้ามารดา 4 พระองค์ ดังนี้
# เจ้าอริยวงษ์ ภายหลังได้เป็น พระเจ้าอริยวงษ์ เจ้าผู้ครองนครน่าน องค์ที่ 52
# เจ้ามัวแล
# เจ้านรินทร์
# เจ้านางเทพ
และได้สละราชสมบัติ ให้เจ้านายอ้าย ผู้เป็นพระนัดดา (หลาน) ให้ขึ้นครองนครน่านสืบต่อไป ในวันอังคาร ที่ 4 ตุลาคม พ.ศ. 2311 หรือ (เดือน 10 ลง 8 ค่ำ จ.ศ. 1130)

**พระชายา พระโอรส/ธิดา**
เจ้าอริยวงษ์ มีพระชายา 2 องค์ และพระโอรส 9 พระองค์ มีรายพระนามตามลำดับ ดังนี้
ชายาองค์ที่ 1 แม่เจ้าเมืองเชียงใหม่อรรคราชเทวี  ประสูติพระโอรส 5 พระองค์ ดังนี้
# เจ้าจันทปโชต ภายหลังเป็น พระเจ้ามงคลวรยศ เจ้าผู้ครองนครน่าน องค์ที่ 56
# เจ้าวิธูร ภายหลังเป็น พระเจ้าวิธูรราชา เจ้าผู้ครองนครน่าน องค์ที่ 55
# เจ้าเทพินทร์
# เจ้าน้อยตุ้ย
# เจ้ามหาวงษ์
ชายาองค์ที่ 2 แม่เจ้าเมืองรามราชเทวี ประสูติพระโอรส 3 พระองค์ ดังนี้
# เจ้าขวา ภายหลังเป็น เจ้าพระยาจางวางขวา เมืองน่าน
# เจ้าซ้าย ภายหลังเป็น เจ้าพระยาจางวางซ้าย เมืองน่าน
# เจ้าสมณะ ภายหลังเป็น พระเจ้าสุมนเทวราช เจ้าผู้ครองนครน่าน องค์ที่ 58

**กรณียกิจ**
 พ.ศ. 2303 พระเจ้ามังลอกกษัตริย์พม่าได้ส่งอภัยคามินีเป็นแม่ทัพยกมาตีเมืองเชียงใหม่ และหัวเมืองอื่น ๆ เจ้าอริยวงศ์ เจ้าเมืองน่านต้องยอมอ่อนน้อมต่อพม่า เมื่อพม่าปราบปรามหัวเมืองล้านนาได้ราบคาบแล้ว จึงได้แต่งตั้งให้อภัยคามินีเป็นเจ้าเมืองเชียงใหม่- พ.ศ. 2306 พระเจ้ามังระได้ครองราชย์เมืองอังวะ บรรดาท้าวพญาในหัวเมืองล้านนาได้กำลังสนับสนุน จากเมืองหลวงพระบางพากันแข็งเมือง พระเจ้ามังระให้เนเมียวสีหบดีเป็นแม่ทัพนำกำลังร่วมกับกองทัพของอภัยคามินี เจ้าเมืองเชียงใหม่ยกไปปราบปราม - พ.ศ. 2310 พม่ายกกองทัพไปตีกรุงศรีอยุธยา ได้มอบหมายให้อภัยคามินีระดมไพร่พลจาก หัวเมืองล้านนาเข้าร่วมศึกครั้งนี้ด้วย เจ้าอริยวงศ์ได้มอบหมายให้ เจ้านายอ้ายผู้เป็นนัดดา(หลาน)คุมกำลังจากเมืองน่านไปสมทบกับกองทัพพม่าด้วย - พ.ศ. 2311 ฮ่อยกกำลัง 90,000 คนไปตีเมืองอังวะ พระเจ้ามังระให้เจ้าอ้ายยกกำลังจากเมืองน่านไปช่วยรบจนฮ่อแตกกลับไป

**สถานที่อันเนื่องมาจากพระนาม**
# ถนนอริยวงษ์

**ราชตระกูล**

**อ้างอิง**
หมวดหมู่:เจ้าผู้ครองนครน่าน
หมวดหมู่:เจ้านายฝ่ายเหนือ
หมวดหมู่:ราชวงศ์ติ๋นมหาวงศ์
หมวดหมู่:จักรพรรดิฝรั่งเศส

ฝ

หมวดหมู่:ประมุขในประเทศฝรั่งเศส
หมวดหมู่:จักรวรรดิฝรั่งเศส
หมวดหมู่:จักรวรรดิฝรั่งเศสที่หนึ่ง
หมวดหมู่:จักรวรรดิฝรั่งเศสที่สอง
หมวดหมู่:ราชวงศ์โบนาปาร์ต